OpenLLM-France/wikimedia huggingface dataset:
# Petrovany

Petrovany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1304.
# Kivat

Kivat (en rus: Кивать) és un poble de l'óblast d'Uliànovsk, a Rússia, que el 2010 tenia 1.194 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Iria Esteller i Sotés

Iria Esteller Sotés (Barcelona, 11 de febrer de 1990) és una exjugadora de waterpolo i model catalana.
Va iniciar-se en la natació al CN Barcelona, i després al waterpolo al CN Sant Andreu el 2005. Dos anys més tard, va fitxar pel CN Sabadell, amb el qual va guanyar dos lligues espanyoles, dues Copes de la Reina, i a més va disputar partits de competició europea. Va participar amb la selecció espanyola de waterpolo en dues Lligues Mundials, 2008 i 2009. Va retirar-se de la competició al final de la temporada 2008-09. Posteriorment ha treballat com a model de publicitat i d'anuncis de televisió.

## Palmarès

* 2 Lliga espanyola de waterpolo femenina: 2007-08, 2008-09
* 2 Copa espanyola de waterpolo femenina: 2007-08, 2008-09

## Referències

* ↑ «Iria Esteller i Sotés». Enciclopèdia de l'esport català. Barcelona: Grup Enciclopèdia Catalana.
* ↑ «Iria Esteller» (en castellà). IMODA - Influencers de moda. Arxivat de l'original el 2020-03-25. [Consulta: 25 març 2020].
# Sinacroneuria flavata

Sinacroneuria flavata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: la Xina (Zhejiang).

## Referències

* ↑ Yang, C. & D. Yang, 1995. Entomol. J. East China 4(1):1.
* ↑ uBio (anglès)
* ↑ Navàs, 1933. Mem. Pont. Accad. Nuovi Lincei 2 17:82.
* 1 2 3 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Wu, C.F., 1938. Plecopterum sinensium, a monograph of the stoneflies of China (Order Plecoptera), 54.
* Claassen, 1940. Mem. Cornell agric. Exp. Sta. 232:122.
* Illies, 1966. Das Tierreich 82:478.
* Du, Sivec & He, 1999. Acta Entomol. Sloven. 7(1):64.

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Petrova Lehota

Petrova Lehota és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1346.
# Pigs (Three Different Ones)

«Pigs (Three Different Ones)» és una cançó del grup britànic de rock progressiu Pink Floyd, inclosa en l'àlbum Animals aparegut el 1977.

## Lletres

En aquest àlbum conceptual, basat en La Rebel·lió dels Animals de George Orwell, els porcs representen la gent que Roger Waters considera com les que estan al capdamunt de les classes social, les persones santes que tenen un poder sociològic, que manipulen les altres classes socials per encoratjar-los a ser victoriosos i violents, d'altra manera es pot dir que els porcs poden esdevenir molt potents. Waters suggereix que els porcs manipulen els gossos en els versos: "Gotta admit, that I'm a little bit confused, Sometimes it seems to me, as if I'm just being used" a la cançó «Dogs».
La primera estrofa fa referència a la persona en particular, però també a tots els homes de negocis en general. En la segona estrofa es parla del cap de l'oposició en aquella època: Margaret Thatcher, per bé que el seu nom ni el càrrec hi és mencionat. Les paraules ofensives adreçades a Thatcher són molt subtils, es diu que ella té el plaer de portar "una pistola a la butxaca".

## Crèdits

* Roger Waters - guitarra, veu, efectes sonors
* David Gilmour - baix, guitarra, talkbox, cor
* Rick Wright - clarinet, piano, orgue, sintetitzador
* Nick Mason - bateria, percussió

## Enllaços externs

* Web oficial de Pink Floyd
* Web oficial de Roger Waters
* Web oficial de David Gilmour
Viccionari
# Hula

«Hula o al-Hula» té aquests significats:
* Toponímia:
** Vall d'Hula, Israel
** Llac Hula, Israel
** Hula (Líban)
* Història: Massacre de Hula
* Miscel·lània:
** Hula (ball), ball hawaià
** Hula hoop, joguet
# Slavkovita

La slavkovita és un mineral de la classe dels fosfats.

## Característiques

La slavkovita és un arsenat de fórmula química Cu$_{13}$(AsO₄)₆(AsO₃OH)₄·23H₂O. Va ser aprovada com a espècie vàlida per l'Associació Mineralògica Internacional l'any 2004, sent publicada per primera vegada el 2010. Cristal·litza en el sistema triclínic. La seva duresa a l'escala de Mohs es troba entre 3,5 i 4.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional de Praga, a la República Txeca, amb el número de catàleg: 83.038.

## Formació i jaciments

Va ser descrita a partir de mostres recollides al filó Geschieber de la mina Svornost, a la localitat de Jáchymov del districte de Karlovy Vary (Regió de Karlovy Vary, República Txeca). També ha estat descrita en altres indrets de la República Txeca, així com a Grècia i Rússia.

## Referències

* ↑ «Slavkovite» (en anglès). Mindat. [Consulta: 30 gener 2022].
# Méaudre

Méaudre és un antic municipi francès situat al departament de l'Isèra i a la regió d'Alvèrnia-Roine-Alps. L'any 2007 tenia 1.240 habitants. El 1r de gener de 2016 va esdevenir un municipi delegat i seu administratiu del municipi nou d'Autrans-Méaudre-en-Vercors, resultat de la fusió amb Autrans. És regat pel Méaudret.

## Demografia

El 2007 tenia 1.240 persones habitants. La població ha evolucionat segons el següent gràfic: Hi havia 905 habitatges, 499 habitatges principals, 368 segones residències i 38 eren desocupats. 557 eren cases i 339 eren apartaments.

## Economia

El 2007 la població en edat de treballar era de 802 persones, 642 eren actives i 160 eren inactives.
Dels 113 establiments que hi havia el 2007, hi havia una empresa alimentària, una empresa de fabricació d'altres productes industrials, disset d'empreses de construcció, dotze d'empreses de comerç i reparació d'automòbils, cinc d'empreses de transport, 19 d'empreses d'hostatgeria i restauració, 1 d'una empresa d'informació i comunicació, 6 d'empreses immobiliàries, 12 d'empreses de serveis, 30 d'entitats de l'administració pública i 9 d'empreses classificades com a «altres activitats de serveis».
L'any 2000 hi havia vint-i-dos explotacions agrícoles que conreaven un total de 1.024 hectàrees. Hi havia un hospital de tractaments de mitja durada i una escola maternal i elemental.

## Referències

* ↑ «La commune d'Autrans-Méaudre» (en francès). [Consulta: 15 desembre 2023].
* ↑ Boonetain, Jean-Paul «Création de la commune nouvelle: Autrans-Méaudre en Vercors et dissolution du syndicat intercommunal à vocation multiple Autrans Méaudre» (en francès). Recueil des Actes Administratifs de la Préfecture de l’Isère, número 72, 27-11-2015.
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Kerki

Kerki (actualment anomenada Atamurat) és una població a l'est del Turkmenistan dins el desert de Khizilkhum. Pertany a la província de Lebap. Entre les ciutats i pobles propers hi ha Atamyrat (1,7 km), Mukry (3,3 km), Amyderya (2,1 km), Surkhi (3,1 km) i Kiikchi (2,2 km). Compta amb un aeroport a 3 km del centre de la població. El nom de Kerki és la pronunciació en turc del nom original en persa que és Karkuh (کرکوه) que significa “muntanya sorda”.
Històricament, la ciutat medieval rebé el nom de Zamm, que els documents de l'època situen a la riba esquerra de l'Oxus a uns 190 km amunt d'Amul-i Shatt (moderna Türkmenabat) en direcció a Tirmidh. Hi havia un pas del riu que unia el Khurasan i la Transoxiana. Els exèrcits àrabs van penetrar a Transoxiana a través de Zamm, en direcció a Paykand, Bukharà i altres llocs. Al-Hajjaj en les seves operacions contra el rebel Ibn al-Àixath apareix esmentat entre les forces de Yazid ibn al-Muhallab, a Ghazwan ibn Iskaf senyor (sahib) de Zamm, convertit personalment per Yazid. Al segle X apareix reagrupava administrativament a Akhsisak, situada enfront a l'altre costat del riu; Zamm tenia llavors mesquita amb minbar i mercat cobert.

## Referències

* ↑ Falling rain gazetteer
* ↑ Muqaddasī, Muḥammad ibn Aḥmad, and M. J. de Goeje. 1967. Kitāb Aḥsan al-taqāsīm fī maʻrifat al-aqālīm. Bibliotheca geographorum Arabicorum, pars 3. Laydin: Maṭbaʻ Brīl
* ↑ Enciclopèdia de l'Islam, XI, 476 i 477

## Enllaços externs

* Satellite map at Maplandia.com
# Pigres

Pigres és el nom dels següents personatges:
* Pigres de Peònia, noble peoni.
* Pigres d'Halicarnàs, poeta grec.
# RPF

RPF té els següents significats:
* Reagrupament per França, partit polític de França
* Reagrupament del Poble Francès, partit polític francès històric
* Federació Política Reformada (en neerlandès, Reformatorische Politieke Federatie), partit polític dels Països Baixos
* Front Patriòtic Ruandès (en anglès, Rwandan Patriotic Front), partit polític de Ruanda
# Skarðsbók

* No s'ha de confondre amb Skarðsárbók, una versió del llibre dels assentaments.
Skarðsbók és un text manuscrit del segle XIV d'autoria anònima. Existeixen dues versions conegudes:

## Enllaços externs

* Skarðsbók Jónsbókar AM 350 fol.
* Skarðsbók postulasagna, SÁM 1 fol. Arxivat 2012-04-08 a Wayback Machine.
# John Bonello

John Bonello (10 de maig de 1958) és un exfutbolista maltès de la dècada de 1980.
Fou 29 cops internacional amb la selecció maltesa. Pel que fa a clubs, defensà els colors de Hibernians i del club alemany SC Herford.
Fou el porter de l'equip de Malta en el 12 a 1 davant Espanya l'any 1983.

## Referències

* ↑ John Bonello Fitxa i estadístiques a la FIFA
* ↑ International stats - EU Football
* ↑ John Bonello a National-Football-Teams.com (anglès)
* ↑ “Algunos españoles tenían espuma en la boca”, a Mundo Deportivo, 19-03-2018
# Jon Andoni Irazusta Munoa

Jon Andoni Irazusta Munoa (Tolosa, Guipúscoa, 9 de juny de 1884 - Lima, Perú, 9 de març de 1952) fou un advocat, escriptor, polític i religiós basc. Estudià dret a les universitats de Deusto i Madrid i de 1932 a 1935 va dirigir la revista Antzerti (Teatre) amb Andoni Labayen i Isaac López-Mendizábal. Alhora, fou membre del Partit Nacionalista Basc, amb el que fou elegit diputat per Guipúscoa a les eleccions generals espanyoles de 1933 i 1936. Quan esclatà la guerra civil espanyola va marxar cap a França i d'ací a Panamà, Puerto Rico i Colòmbia, fins que el 1946 s'establí a Buenos Aires i Córdoba (Argentina). D'ací marxaria a Perú, on el 1951 fou ordenat sacerdot i va exercir com a missioner a Tarapoto, província de Moyobamba, regió de San Martín. També va escriure algunes obres en basc a l'editorial Ekin.

## Obres

* Joañixio (1946)
* Bizia garratza da (La vida és aspra, 1950)

## Enllaços externs

* Jon Andoni Irazusta a l'Enciclopèdia Basca Auñamendi
* Notas sobre la etapa más desconocida de un político y escritor ... en pdf
# Jokha al-Harthi

Jokha al-Harthi (àrab: جوخة الحارثي, Juẖa al-Ḥārṯī) (Oman, 16 de juliol de 1978) és una escriptora i professora omanita. Va ser educada entre Oman i el Regne Unit. Es va doctorar en àrab clàssic per la Universitat d'Edimburg. Actualment és professora associada del Departament d'Àrab de la Universitat Sultan Qaboos.
Al-Harthi ha publicat tres col·leccions d'històries curtes i tres novel·les (منامات, Manāmāt, Somnis; سيدات القمر, Sayyidāt al-Qamar, Senyores de la lluna; i نارنجة, Nārinja, Taronja amarga), així com diverses recerques a nivell acadèmic. La seva obra ha estat traduïda a l'anglès, el serbi, el coreà, l'italià i l'alemany i ha estat destacada a la revista Banipal. Va guanyar el Premi Sultan Qaboos de Cultura, Arts i Literatura, per la seva novel·la Nàrinja [Taronja amarga] el 2016.
Sayyidat al-Qàmar [Senyores de la lluna] va ser finalista del Premi Zayed 2011 i fou traduïda a l'anglès per Marilyn Booth. Es va publicar el 2018 sota el títol Celestial Bodies [Cossos celestials] i va guanyar el Premi Man Booker de 2019.

## Referències

* ↑ «Jokha Alharthi gana el prestigioso Man Booker 2019», 22-05-2019. Arxivat de l'original el 2019-05-24. [Consulta: 24 maig 2019].
* ↑ Starbush. «the tanjara: start of 3rd ipaf nadwa with 8 emerging arab writers», 24-10-2011. [Consulta: 24 maig 2019].
* ↑ «Banipal (UK) Magazine of Modern Arab Literature - Contributors - Jokha Alharthi (al-Harthi)». [Consulta: 24 maig 2019].
* ↑ «Women dominate Man Booker International prize 2019 shortlist». The Irish Times. [Consulta: 11 abril 2019].
# John Wesley Hyatt

John Wesley Hyatt (28 de novembre de 1837 - 10 de maig de 1920) va ser un inventor nord-americà. Se'l coneix per haver simplificat el procés de producció del cel·luloide.
John Hyatt va néixer a Starkey, Nova York. Va començar a treballar en una impremta als 16 anys, però com a inventor va arribar a registrar centenars de patents. Mentre investigava la cerca d'un substitut de l'ivori per a la producció de boles de billar, va dur a terme experiments amb cel·luloide. El resultat va ser una manera viable de produir cel·luloide, fet que va portar a Hyatt a crear la companyia Celluloid Manufacturing Company el 1872.

## Vegeu també

* Història de la fotografia
* John Carbutt
* Parkesina
* Hannibal Goodwin

## Referències

* ↑ http://toyhistory.com/embosspeople.html Arxivat 2014-01-30 a Wayback Machine.
* ↑ «Did you know? Arxivat 2018-03-18 a Wayback Machine.». Newark Housing Authority [Consulta: 23 desembre 2013].
* ↑ Bowman, Bill. «Hyatt Roller Bearing Company Arxivat 2018-05-16 a Wayback Machine.». [Consulta: 20 octubre 2013].

## Enllaços externs

* Tractament del cel·luloide en una pel·lícula Arxivat 2015-07-07 a Wayback Machine. (castellà)
* Biografia a plastiquarian.com (anglès)
* John Wesley Hyatt - Un inventor americà (anglès)
# Sigmodon ochrognathus

Sigmodon ochrognathus és una espècie de mamífer rosegador de la família dels cricètids. Viu al sud dels Estats Units i el nord de Mèxic. S'alimenta de les parts verdes de les plantes, incloent-hi l'herba, així com de figues de moro. Els seus hàbitats naturals són els vessants herbosos dels boscos de pins i roures i els prats montans. Està amenaçat per la destrucció del seu medi.

## Referències

* ↑ Lacher, T.; Timm, R.; Álvarez-Castañeda, S. T. Sigmodon ochrognathus. UICN 2016. Llista Vermella d'espècies amenaçades de la UICN, edició 2016, consultada el 19 abril 2017.
# Mécanique analytique

Mécanique analytique (1788–89) és un tractat de dos volum sobre mecànica analítica, escrit per Joseph Louis Lagrange, i publicat 101 anys més tard que Philosophiæ Naturalis Principia Mathematica d'Isaac Newton. Va consolidar en un sistema unificat i harmoniós els desenvolupaments dispersos de col·laboradors com Alexis Clairaut, Jean d'Alembert, Leonhard Euler, i Johann i Jacob Bernoulli en la transició històrica de mètodes geomètrics, tal com es van presentar en els Principia de Newton, i mètodes d'anàlisi matemàtica. El tractat exposa un gran mètode analític general que estalvia feina i mitjançant el qual tot problema en mecànica es pot expressar en forma d'equació diferencial.
Lagrange va escriure que aquesta obra era completament nova i que amb ella intentava reduir la teoria i l'art de solucionar problemes de mecànica a fórmules generals, proporcionant totes les equacions necessàries per la resolució de cada problema. En particular, va dir...
   En aquest llibre no hi ha cap esquema. Els mètodes que explico no requereixen construccions o raonaments ni geomètrics ni matemàtics, sinó únicament operacions algebraiques juntament amb procediments regulars i uniformes. Aquells a qui els agrada l'Anàlisi veuran amb plaer que la Mecànica se n'ha convertit una brancs, i m'agraïran que hagi estès el seu domini.
Ernst Mach descriu l'obra com:
   Mécanique analytique... va arribar al grau més elevat de la perfecció... L'objectiu de Lagrange és ... fer accessible, una vegada i per sempre, del raonament necessari per resoldre problemes mecànics, afegint-ne la màxima quantitat d'informació possible en una simple fórmula. Això va fer. Cada cas... pot ara ser solucionat mitjançant un esquema molt simple; i qualsevol raonament que quedi segueix sempre mètodes purament mecànics. La mecànica de Lagrange és una fantàstica contribució a l'economia del pensament.

## Historial de publicació

L'obra va ser publicada per primer cop l'any 1788 (volum 1) i al 1789 (volum 2). Lagrange va elaborar una segona edició substancialment ampliada del volum 1 l'any 1811, cap al final de la seva vida. En el moment de la seva mort, l'any 1813, la seva revisió del segon volum era prou completa, però no va ser publicada fins al 1815.
La segona edició de 1811/15 ha estat traduïda a anglès, i és disponible en línia a archive.org.

## Referències

* ↑ Ernst Mach, Die Mechanik in Ihrer Entwicklung Historisch-Kritsch Dargestellt (1883, 1888) Tr. Thomas J. McCormick The Science of Mechanics (1893)

## Enllaços externs

* Lagrange, J. L.. Mécanique analytique. 1. 2d, 1811.
* Lagrange, J. L.. Mécanique analytique. 2. 3d, 1855.
# Siegfried Köhler (ciclista)

Siegfried Köhler (Forst (Lausitz), 6 d'octubre de 1935) és un ciclista alemany. Va guanyar la medalla de plata en persecució per equips als Jocs Olímpics d'Estiu de 1960.

## Referències

* ↑ «Siegfried Köhler». sports-reference.com. Arxivat de l'original el 17 Abril 2020. [Consulta: 8 setembre 2012].
* ↑ «Siegfried Köhler». databaseolympics.com. Arxivat de l'original el February 16, 2007. [Consulta: July 23, 2019].
* ↑ Nauright, John. Sports Around the World: History, Culture, and Practice. ABC-CLIO, 2012, p. 83. ISBN 978-1-59884-300-2.
* ↑ , 1 desembre 1991. ISBN 978-0-553-29428-6.
# Slavnica

Slavnica és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1379.

## Referències

* ↑ «Trenčiansky kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
* ↑ «História Slavnica». [Consulta: 28 gener 2024].
# Sonolita

La sonolita és un mineral de la classe dels nesosilicats, i dins d'aquesta pertany a l'anomenat “grup de la humita”. Va ser descoberta l'any 1963 en la mina Sono de la prefectura de Kyoto (Japó), sent nomenada així pel nom de la mina.

## Característiques químiques

És un silicat hidroxilat de manganès. Estructura molecular de nesosilicat. El grup de l'humita en què s'enquadra són tots silicats hidroxilats d'un metall amb impureses, freqüentment amb fluor.
És dimorf amb la jerrygibbsita, mineral d'igual fórmula química però que cristal·litza en sistema cristal·lí ortorrómbic en comptes del monoclínic de la sonalita.
A més dels elements de la seva fórmula, sol portar com a impureses: fluor, titani, alumini, ferro, magnesi, calci, aigua i carboni.

## Formació i jaciments

Apareix en roques metamòrfiques amb jaciments rics en manganès.
Sol trobar-se associat a altres minerals com: rodocrosita, galaxita, pirocroita, franklinita, wil·lemita, zincita, manganosita, clorita, calcita o Tefroita.

## Referències

* ↑ Yoshinaga, M., 1963.
* Sonolita, mindat.org.
* Sonolita, webmineral.com.
* Manual de sonolita, Mineral Data Publishing.
# Soleirolia

Soleirolia és un gènere de plantes endèmic de la regió mediterrània que té unes 3 espècies. Pertany a la família Urticaceae.

## Algunes espècies

* Soleirolia corsica
* Soleirolia repens
* Soleirolia soleirolii

## Sinònim

* Helxine

## Enllaços externs

* Soleirolia Arxivat 2006-04-28 a Wayback Machine.
# Son Vilardell

Son Vilardell és una possessió del terme de Llucmajor, Mallorca. Es desmembrà de la possessió de Tió i confronta amb aquesta i amb Son Monget, Son Tetè i Son Bono Vell. En el cadastre de 1702 n'era propietari Bartomeu Calders i altres dues parts, de 20 quarterades cadascuna, eren de Mateu Calders. En el segle xvii tenia 148 quarterades amb garrovers i figueres.

## Construccions

Les cases de la possessió es disposen en forma d'una "L" integrant una sèrie de bucs adossats: l'habitatge dels senyors, l'habitatge dels amos i diverses dependències, com ara la pallissa i una portassa. De forma aïllada, al costat de les cases, n'hi ha altres dependències agropecuàries: solls, portasses, un galliner i un colomer. El buc que alberga l'habitatge dels senyors és el més voluminós, té dues crugies i tres altures: planta baixa, primer pis i porxo. De la teulada sobresurt una torreta. La façana principal, orientada al sud-est, presenta una disposició simètrica de les obertures sobre tres eixos verticals. La planta baixa consta d'un portal d'arc de mig punt amb llindar, dovelles i carcanyols, al seu costat hi ha una finestra allindanada. Sobre el portal de l'edificació més antiga es llegeix la data «1845». Com a instal·lacions hidràuliques hi ha, aïllats, un aljub, un pou i una cisterna.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 180. ISBN 84-8661702-2.
* ↑ de Luna, J; i col «Arquitectura de Fora Vila Tom I» (pdf). Catàleg de béns immobles [Llucmajor], 2000, pàg. 16. Arxivat de l'original el 5 de gener 2014 [Consulta: 10 gener 2014]. Arxivat 5 de gener 2014 a Wayback Machine.
# Son Verí Nou

Son Verí Nou és una urbanització d'habitatges unifamiliars, de primera i segona residència, al terme municipal de Llucmajor. Situada a la badia de Palma, entre les urbanitzacions de Son Verí Vell i Cala Blava, dins terrenys de la possessió de Son Verí de Baix. La urbanització es va construir entre 1985 i 1987.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).
# Sillago flindersi

Sillago flindersi és una espècie de peix de la família Sillaginidae i de l'ordre dels perciformes.

## Morfologia

Els mascles poden assolir els 32 cm de longitud total.

## Distribució geogràfica

Es troba al Pacífic occidental: des del sud de Queensland (Austràlia) fins al sud del continent australià i la costa est de Tasmània.

## Referències

* ↑ AQUATAB.NET
* 1 2 FishBase (anglès)
# Sosnovka (Kursk)

* Per a altres significats, vegeu «Sosnovka».
Sosnovka (en rus: Сосновка) és un poble de l'óblast de Kursk, a Rússia, que en el cens del 2010 tenia 736 habitants. Pertany al districte rural de Gorxétxnoie.

## Referències

* ↑ Plantilla:Публикация
# Sosnovka (Kírov)

* Per a altres significats, vegeu «Sosnovka».
Sosnovka (en rus: Сосновка) és una ciutat de l'óblast de Kírov, a Rússia, segons el cens del 2021 tenia 8.428 habitants. Es troba a la riba esquerra del riu Viatka, a 279 km al sud de Kírov i a 850 km a l'est de Moscou.

## Història

Sosnovka és mencionada per primera vegada el 1699. A començaments del segle XX, la vila es transformà en un poble industrial amb una serradora i una fàbrica de fils i cordes. El 1962 rebé l'estatus de ciutat.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Sosnovka (Kamtxatka)

* Per a altres significats, vegeu «Sosnovka».
Sosnovka (en rus: Сосновка) és un poble del krai de Kamtxatka, a Rússia, que el 2020 tenia 1.005 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)